1. **тур 2016-2017 уҡыу йылы.**

**5 - 8 кластар өсөн интернет-олимпиада һорауҙары**

1.Шиғыр өҙөгөнән автор ҡуйған идеяны, проблеманы һәм теманы билдәләргә, шуларҙы һүрәтләгән һүҙҙәрҙе һәм һүҙбәйләнештәрҙе күрһәтеп, дөрөҫ яуап яҙырға:

Был шиғырҙа автор һуғыш темаһын күтәрә. Бөйөк Ватан һуғышы миллиондарса кешеләрҙең ғүмерен өҙҙө. Бик күп ир-егеттәр йәп-йәш көйөнсә һуғышта һәләк булдылар. Уларҙың ҡатындары, йәп-йәш кәләштәре тол, ә балалары етем ҡалдылар. Был шиғыр күңелдәрҙе тетрәндерә, күҙ алдына тәбиғәттең иң матур яҙ миҙгелендә, таң алдынан ғына ошо һәләк булған һалдаттарҙың тыуған яҡтарын, ғаиләһен күрергә тип, ҡыр ҡаҙҙары булып ҡайтыуы һүрәтләнә.

Минең алда ҡаҙҙар түгел ине, – һалдаттар.

Түштәрендә сыңлай миҙалдары, шинелдәрен төрөп алғандар.

 – Һаумы, туған! – тиҙәр. – Беҙҙе, – тиҙәр, –

Онотманымы әле яҡташтар? Иҫләйҙәрме әле?

Беҙ бит, – тиҙәр, – яуҙа үлеп ҡалған һалдаттар.

Автор беҙҙе уларҙы онотмаҫҡа саҡыра. Әгәр ҙә онотһаҡ, һәләк булған һалдаттарҙың рухы рәнйер.

2. Шиғыр өҙөгөндә аҫтына һыҙылған һүҙҙәр һөйләмдең ниндәй киҫәге һәм ниндәй һүҙ төркөмөнән килгәнен билдәләргә:

Ер **йәм-йәшел,**  күк – **зәп-зәңгәр**. (сифаттар, хәбәр булып килгән);

**яҡты, сыуаҡ** яҙ ине (сифат аныҡлаусы булып килгән);

**баҡ** та **аҡылыңдан яҙ** (ябай ҡылым һәм ҡушма ҡылымдар бер составлы һөйләмдең хәбәре булып килгән).

3. Шиғыр өҙөгөндә аҫтына һыҙылған һүҙгә тулы морфологик анализ яһарға:

**Балаларыбыҙҙы –** кемдәребеҙҙе? исем, башланғыс формаһы – бала, тамыр исем, уртаҡлыҡ, күплектә, 1-се эйәлек затында, төшөм килештә, һөйләмдә – тултырыусы.

4. Аҫтына һыҙылған һүҙҙәрҙең һәм һүҙбәйләнештәрҙең мәғәнәһе буйынса нисек аталыуын билдәләргә:

**Ҡояшлы ла булыр көндәрегеҙ – күсмә мәғәнәлә:** тормошоғоҙ бәхетле, шатлыҡлы булыр, тигәнде аңлата – **метафора.**

**аяҙ күкте ҡаплар болот та –** тормошоғоҙҙа ауыр мәлдәр ҙә, ҡайғылар ҙа булыр, тигәнде аңлата – **метафора.**

**төштә** - **өндә, ҡояшлы - болот** – былар ҡапма-ҡаршы мәғәнәле һүҙҙәр – **антонимдар.**

**Ҡояшлы, аяҙ – синонимдар.**

5. Аҫтына һыҙылған һүҙҙәрҙең башланғыс формаһы нисек, дөрөҫ яуапты билдәләргә:

**Тулғандыр** – башланғыс формаһы – **тул, тамыр ҡылым.**

**Мәңгелеккә -** башланғыс формаһы – **мәңгелек, яһалма исем.**

**тәғәйенләп** - башланғыс формаһы - **тәғәйен, хәл ҡылым.**

6. Түбәндә бирелгән шиғыр өҙөгөндәге һөйләм составы, интонацияһы һәм маҡсаты буйынса ниндәй, яуап яҙығыҙ:

(Алтын диңгеҙ, алтын диңгеҙ,

Иркәһе ер әсәнең) -

Һин бит минең яҡты көнөм,

Шатлығым, киләсәгем .

Был һөйләм – ябай, ике составлы, тарҡау, тулы, әйтелеү маҡсаты буйынса хәбәр, тарҡау өндәш һүҙ менән ҡатмарланған.

7. Мәҡәлдәрҙең аҙағын яҙып бөтөрөргә:

Һүҙе хаҡтың йөҙө аҡ.

 Яҡшының үҙе яҡшы, үҙенән һүҙе яҡшы.

Яман аш йөрәккә ятмаҫ, яман һүҙ күңелгә ятмаҫ.

Аҡыл – теҙген, ҡылыҡ – ат, теҙгенеңде белеп тарт.

Тел зиннәте – тура һүҙ.

8. Шиғырҙы образлы итеүсе сараларҙы күрһәтергә:

Күгәреп ятҡан, нурға сумған – эпитеттар.

Күккә ашҡан Уралым – гипербола.

Маҡтай йырҙарым, данлай йырҙарым – йәнләндереүҙәр.

Алтындай балҡый, көмөштәй балҡый - сағыштырыуҙар.

9. Шиғыр юлдарында ниндәй морфологик һәм синтаксик үҙенсәлектәрҙе күрәһегеҙ.

Морфологик үҙенсәлектәре - Уралым, һүҙем, телемдә, йырым – исемдәр, 1-се эйәлек затында, берлектә.

Бөтһә лә, уйнаһам, йырлаһам – ҡылымдар шарт һөйкәлешендә.

Синтаксик үҙенсәлеге:

Һүҙем бөтһә лә телемдә, йырым бөтмәне, Уралым! (эйәртеүле ҡушма һөйләм, 1-се һөйләм – эйәрсән кире һөйләм, 2-се – баш һөйләм).

Маҡтап ҡурай уйнаһам, бөтмәй ҙә торған көй булыр. (эйәртеүле ҡушма һөйләм, 1-се һөйләм – эйәрсән шарт һөйләм, 2-се – баш һөйләм).

Данлап йырым йырлаһам, бөтмәй ҙә торған йыр булыр. (эйәртеүле ҡушма һөйләм, 1-се һөйләм – эйәрсән шарт һөйләм, 2-се – баш һөйләм).

10. Аҫтына һыҙылған һүҙҙәр һөйләмдә ниндәй һүҙ төркөмөнән килгән һәм ниндәй һөйләм киҫәге функцияһын үтәй?

Төн **шомло, ҡараңғы** (сифаттар хәбәр булып килгән);

Йәшен **ялтлай** (ҡылым хәбәр булып килгән);

**зыңлай** тәҙрә (ҡылым хәбәр булып килгән).

11. Шиғырҙың лексик үҙенсәлектәрен белдергән һүҙҙәрҙе билдәләргә:

Аяҙ – болот, яҡшы – яман – антонимдар;

Яңағына һуғам ялғандың – аллитерация (й өнө ҡабатланған).

Абынам, йығылам – синонимдар.

12. Түбәндәге һөйләмдәрҙең эйәһен һәм хәбәрен билдәләп, дөрөҫ яуап яҙырға:

Болон ауылы урамының икенсе **яғы** Болон шишмәһе буйлап **теҙелгән.** Тигеҙ киң **урам** көнө буйы тын **була.** **Ололар** – **эштә**. **Бала-саға** **Болон шишмәһендә**, **олораҡтар** саҡ ҡыны арараҡ ағыусы **Мәндемдә**. Бәләкәй ауылдың **урамы** иртәле-кисле генә **йәнләнә.** **Көтөү китеп,** **шау-шыу** **баҫылғас**, **ир-ат, бисә-сәсә, йәш-елкенсәк** эшкә **сыға.** Шунан көнө буйы тағы **тынлыҡ** (Әнүр Вахитов).

13.Аҫтына һыҙылған һүҙгә тулы морфологик анализ яһарға:

**Һайрамағандыр –** ни эшләмәгән? ҡылым, башланғыс формаһы – һайра, тамыр ҡылым, юҡлыҡ формаһында, -дыр икеләнеү киҫәксәһен ҡабул иткән, хәбәр һөйкәлеше, берлектә, 3-сө затта, шаһитһыҙ үткән заманда, төп йүнәлештә, һөйләмдә – хәбәр.

14. Аҫтына һыҙылған һөйләмдәрҙең схемаһын төҙөргә, синтаксик анализ яһарға:

Төн уртаһы еткәс, гармун тотоп, мунсаға ла барып ултырған. (\_\_ \_\_), [\_\_ ].

(эйәртеүле ҡушма һөйләм, 1-се – эйәрсән ваҡыт һөйләм, 2-се баш һөйләм).

Ә өйрәнгәс инде – шул ине бәхет үҙе. (ябай һөйләм, ике составлы, тарҡау, тулы, хәбәр, айырымланған хәл әйтеме менән ҡатмарланған).

15. Шиғырҙа ни өсөн һыҙыҡтар ҡуйылған, дөрөҫ яуап яҙырға:

Тамаҡтар – ас, күңелдәр – туҡ.

Һыҙыҡтар эйә менән хәбәр араһында ҡуйылған.

16. Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

 Тын төндәрҙең алһыу **зәңгәрлеген ( исем)**

Күргәнем юҡ ине һис кенә.

Күңелемдә урғып йырҙар таша,

Һәр һүҙемдә – **һүнмәҫ** **(ҡылым, затһыҙ формаһы – сифат ҡылым**) хис кенә

17. Һөйләүсенең тыңлаусыға йәки йәнһеҙ предметтарға, тәбиғәт күренештәренә туранан-тура мөрәжәғәтен белдереп, икенсе затҡа ғына ҡараған һөйләмдәрҙә булған һәм үҙенсәлекле айырыу интонацияһы менән әйтелеп, яҙма телмәрҙә тыныш билдәләре менән айырылған һүҙҙәр нисек атала?

**Өндәш һүҙҙәр.**

18.Өҙөктәге аҫтына һыҙылған һүҙбәйләнештәр нисек атала, дөрөҫ яуап яҙырға:

Атай малы – ҡатай малы, баш һау булһа, миңә лә мал табылыр, маллы байҙан уллы бай, шайтан ярлы, мин бай, Хоҙайҙың биргәненә шөкөр – былар **әйтемдәр.** Улар мәҡәлдәрҙән айырыла, сөнки бында дөйөм төшөнсә, өгөт-нәсихәт юҡ, ә конкрет бер осраҡҡа ҡарата образлы фекерләү, мөнәсәбәт белдереү генә бар.

19. Бирелгән һөйләмдә ни өсөн ике нөктә ҡуйылған?

Буҙ күктәрҙең яуыр болоттары, Йәйҙәр килһә, шуны дөрөҫләй:(нимәне?)

Ҡараңғы көн күшектергән мәлдә Һаҙағайҙар йәнгә нур өҫтәй.

Ике нөктә баш һөйләм менән эйәрсән тултырыусы һөйләм араһында ҡуйылған.

Күңелдәрҙең ауыр болоттары был ҡанунға һыйып йәшәмәй: (ни өсөн?)

Ҡайғы йәше күҙҙән яуған мәлдә шатлыҡ нуры йәндә йәшнәмәй.

Ике нөктә баш һөйләм менән эйәрсән сәбәп һөйләм араһында ҡуйылған.

20. Аҫтына һыҙылған конструкция һөйләмдең ниндәй киҫәге?

**Гармун уйнағанда (ҡасан?)** киң урам да һиңә тар бит ул. (эйәртеүле ҡушма һөйләмдең **эйәрсән ваҡыт һөйләме** ролен үтәй).

**Гармун ( нимәнең?) моңона** (нимәгә?) ла елкенмәгән йөрәк бар бит ул. (Ябай һөйләмдә **гармун-дың – аныҡлаусы,** **моңона – тултырыусы** булып килгән).